Др (комедија у четири чина)/17
XVII 

МАРА, МИЛОРАД, СЛАВКА, МАРИЦА, ПРЕЂАШЊИ 

СВИ (долазе хитно): Шта је? 
МАРА: Шта је, забога? 
БЛАГОЈЕ: Не знам избезумио се!  
МАРА: Живота! 
ЖИВОТА (спушта замахнуту руку са столицом и резигнирано гледа породицу) 
СЛАВКА: Шта је, тата, забога? 
МАРА: Живота! 
ЖИВОТА: Није Живота, него гроспапа! 
МАРА (згранута гледа све редом): Шта кажеш? 
ЖИВОТА: То што ти кажем, а ти си гросмама. 
СЛАВКА (са великом зебњом Милораду): Брацо, оцу није добро! 
МИЛОРАД: Приберите се , оче, забога! 
ЖИВОТА( Милораду): Да се приберем? А Пепика? 
МИЛОРАД (пренеражен као и сви остали): Какав Пепика, забога, оче?  
ЖИВОТА: Још питаш какав? Твој Пепика! Твој Пепика, који је прогутао целу трансбалканску железницу! 
МАРА (тихо Благоју): Шта мислиш, треба ли звати лекара? 
БЛАГОЈЕ: Не треба! (Животи) Растрезни се, бога ти! 
ЖИВОТА: Да се растрезним? А универзитет, а ћерка министра саобраћаја, а Трансвал, а остали моји планови! И ко да их поруши, један Пепика! (Болно зајауче) Аух! 
МАРА (престрављена, узме га под руку и одвуче фотељи): Ајде, ајде, одмори се, теби је тешко! 
ЖИВОТА (клоне у фотељу, зајауче болно и дочепа за косу): Пепика, несрећни Пепика! (Сви се забринуто збирају око њега) 

ЗАВЕСА  

Др (комедија у четири чина)